pythainlp/thai-financial-dataset huggingface dataset:
แบบ 56-1

ณ สิ้นปีบัญชี 2544 (30 กันยายน 2544)

บริษัท ภัทรลิสซิ่ง จำกัด (มหาชน)

สารบัญ

หน้า

A: ปกหน้า

B: ข้อมูลสรุป 1

C: บริษัทที่ออกหลักทรัพย์ 2

D: ปัจจัยความเสี่ยง 3

E: ลักษณะการประกอบธุรกิจ 6

F: การประกอบธุรกิจของแต่ละสายผลิตภัณฑ์ 9

G: การวิจัยและพัฒนา 18

H: ทรัพย์สินที่ใช้ในการประกอบธุรกิจ 19

I: โครงการในอนาคต 22

J: ข้อพิพาททางกฎหมาย 23

K: โครงสร้างเงินทุน 24

L: การจัดการ 26

M: การควบคุมภายใน 30

N: รายการระหว่างกัน 31

O: ฐานะการเงินและผลการดำเนินงาน 38

P: ข้อมูลอื่นที่เกี่ยวข้อง 45

Q: การรับรองความถูกต้องของข้อมูล 46

R: เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 47

S: เอกสารแนบ 2 รายละเอียดเกี่ยวกับกรรมการของบริษัทย่อย 48

T: เอกสารแนบ 3 อื่นๆ 49
ส่วนที่ 1

ข้อมูลสรุป (Executive Summary)

บริษัทภัทรลิสซิ่ง จำกัด (มหาชน) จัดตั้งขึ้นเมื่อวันที่ 28 กันยายน 2530
และจดทะเบียนในตลาดหลักทรัพย์แห่งประเทศไทยเมื่อปี 2539 มีสำนักงานตั้งอยู่ที่ 252/6 ชั้น 29
อาคารสำนักงานเมืองไทย - ภัทร 1 ถ.รัชดาภิเษก ห้วยขวาง กรุงเทพมหานคร 10320
ได้ดำเนินธุรกิจการจัดหาทรัพย์สินให้กับผู้ประกอบการที่เป็นนิติบุคคล
ในรูปแบบลิสซิ่งในแบบเช่าดำเนินงาน (Operating Lease)เป็นหลัก
และมุ่งเน้นทรัพย์สินประเภทยานพาหนะ โดยมีอายุสัญญาเช่าประมาณ 3-5 ปี

ณ.วันที่ 30 กันยายน 2544 บริษัทฯมีทุนจดทะเบียนที่เรียกชำระแล้วทั้งหมด 300.0 ล้านบาท
มีสินทรัพย์รวม 2,001.3 ล้านบาท และมีส่วนของผู้ถือหุ้น 717.3 ล้านบาท รายได้รวม 748.4
ล้านบาท กำไรสุทธิ 91.4 ล้านบาท

ปัจจัยที่จะอาจส่งผลกระทบด้านลบต่อบริษัท ได้แก่
ความไม่แน่นอนของภาวะเศรษฐกิจโดยรวมของประเทศ, ภาวะความผันผวนของอัตราดอกเบี้ย
การแข่งขันที่รุนแรง โดยบริษัทได้คำนึงถึงปัจจัยความเสี่ยงในด้านต่างๆ นี้
บริษัทได้ใช้แนวทางในการบริหารงานเพื่อลดความเสี่ยงโดย บริหารงานอย่างระมัดระวัง,
โดยใช้ระบบ Sponsoring ในการควบคุมและคัดเลือกลูกค้าอย่างรอบคอบ นอกจากนั้น
บริษัทพยายามจัดหาแหล่งเงินกู้ที่มีระยะเวลาสอดคล้องกับสินทรัพย์ที่ให้ลีสซิ่ง และมีอัตราดอกเบี้ยคงที่
เพื่อลดความเสี่ยงของภาวะความผันผวนของอัตราดอกเบี้ย
บริหารต้นทุนและเงินทุนอย่างมีประสิทธิภาพโดยการนำระบบคอมพิวเตอร์ที่ทันสมัยและมีประสิทธิภาพมาใช้ในการบริหารงาน

รายได้ของบริษัทส่วนใหญ่มาจากบริการแบบ Phatra Fleet Leasing (PFL) โดยในปี 2544
และ 2543มาจากค่าเช่ารับจากสัญญาเช่าดำเนินงานในอัตราร้อยละ 91.52 และ 92.60
ของรายได้รวม
ค่าเช่ารับจากสัญญาเช่าดำเนินงานนี้เป็นค่าเช่ารับของทรัพย์สินยานพาหนะถึงอัตราร้อยละ 90.75
และ 92.07 ของรายได้รวม หรือคิดเป็นจำนวน 679.2 และ 614.9 ล้านบาท
โดยทรัพย์สินที่เป็นยานพาหนะนี้มาจากประเภท Executive Fleet ในอัตราร้อยละ 70.95 และ
64.06 ของรายได้รวม หรือคิดเป็นจำนวน 531.00 และ 427.82 ล้านบาท ตามลำดับ

บริษัทได้มีการเสนอขายหุ้นกู้ไม่มีประกัน ไม่ด้อยสิทธิ โดยเสนอขายต่อประชาชนทั่วไป
รวมมูลค่าทั้งสิ้น 400 ล้านบาท หุ้นกู้ดังกล่าวได้รับการจัดอันดับเครดิตจาก บจ.ไทยเรทติ้ง
อินฟอร์เมชั่น แอนด์ เซอร์วิส (ทริส) โดยได้รับการจัดอันดับในระดับ BBB เมื่อวันที่ 13
พฤศจิกายน 2544
โครงการในอนาคต

- ไม่มี -
ส่วนที่ 2

ข้อมูลบริษัท ภัทรลิสซิ่ง จำกัด (มหาชน)

ชื่อบริษัท : บริษัทภัทรลิสซิ่ง จำกัด (มหาชน)

: (“บริษัท” หรือ “PL” )

ประเภทธุรกิจ : ประกอบธุรกิจลีสซิ่ง

ที่ตั้งสำนักงานใหญ่ : เลขที่ 252/6 ชั้น 29 อาคารสำนักงานเมืองไทย- ภัทร 1

  ถ.รัชดาภิเษก ห้วยขวาง กรุงเทพมหานคร 10320

โทรศัพท์ : 02-693-2288

โทรสาร : 02-693-2298-9
ข้อพิพาททางกฎหมาย

- ไม่มี -
การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้ผู้ถือหรือผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางทิพย์สุดา คืนคง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางทิพย์สุดา คืนคง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ผู้มอบอำนาจ

  ----------------------- ------------------------------------------------ ---------------------
  ชื่อ                      ตำแหน่ง                                           ลายมือชื่อ

  1. นายเคารพ นุชนารถ      ประธานกรรมการ / กรรมการผู้มีอำนาจลงนามตามหนังสือรับรอง …………………………….

  2. นายลักษมันตร์ บุนนาค     กรรมการผู้มีอำนาจลงนามตามหนังสือรับรอง                 …………………………….

  3. นายธนากร ปุรณะพรรณ์    กรรมการผู้มีอำนาจลงนามตามหนังสือรับรอง                 …………………………….

  4. นายเกริกชัย ศิริภักดี      กรรมการผู้จัดการ/กรรมการผู้มีอำนาจลงนามตามหนังสือรับรอง   …………………………….
  ----------------------- ------------------------------------------------ ---------------------

ผู้รับมอบอำนาจ

  ----------------------- -------------------------- ---------------------
  ชื่อ                      ตำแหน่ง                     ลายมือชื่อ

  1. นางทิพย์สุดา คืนคง       ผู้อำนวยการฝ่ายบริหารงานกลาง   …………………………….
  ----------------------- -------------------------- ---------------------
โครงสร้างเงินทุน

หลักทรัพย์ของบริษัท

หุ้นสามัญ

ทุนจดทะเบียน จำนวน 300,000,000 บาท (สามร้อยล้านบาท)

ทุนชำระแล้ว จำนวน 300,000,000 บาท (สามร้อยล้านบาท)

แบ่งออกเป็นหุ้นสามัญจำนวน 30,000,000 หุ้น (สามสิบล้านหุ้น)

หุ้นกู้ (ข้อมูล ณ วันที่ 30 กันยายน 2544)

1.หุ้นกู้บริษัทภัทรลิสซิ่งจำกัด (มหาชน) ครั้งที่ 1/2542 ครบกำหนดไถ่ถอนปี 2544 **

  ประเภทหุ้นกู้ ไม่มีหลักประกันไม่ด้อยสิทธิ

  มูลค่าที่ตราไว้หน่วยละ 1,000 บาท

  จำนวน 350,000 หน่วย

  จำนวนเงินรวม 350,000,000 บาท

  วันที่ออกหุ้นกู้ 13 ธันวาคม 2542

  วันที่ครบกำหนดไถ่ถอน 13 ธันวาคม 2544

  การจ่ายดอกเบี้ย ทุก 6 เดือน

2.หุ้นกู้บริษัทภัทรลิสซิ่งจำกัด (มหาชน) ครั้งที่ 2/2543 ครบกำหนดไถ่ถอนปี 2546

  ประเภทหุ้นกู้ ไม่มีหลักประกันไม่ด้อยสิทธิ

  มูลค่าที่ตราไว้หน่วยละ 1,000 บาท

  จำนวน 400,000 หน่วย

  จำนวนเงินรวม 400,000,000 บาท

  วันที่ออกหุ้นกู้ 7 กันยายน 2543

  วันที่ครบกำหนดไถ่ถอน 7 กันยายน 2546

  การจ่ายดอกเบี้ย ทุก 6 เดือน

  ผลการจัดอันดับเครดิต BBB

  **บริษัทได้ทำการออกหุ้นกู้จำนวน 400 ล้านบาท ระยะเวลา 3 ปี ครบกำหนดไถ่ถอน ปี 2547
  เมื่อวันที่ 6 ธันวาคม 2544 เพื่อนำมาจ่ายชำระหุ้นกู้จำนวน 350 ล้านบาท
  ที่ครบกำหนดไถ่ถอนวันที่ 13 ธันวาคม 2544

ผู้ถือหุ้น

รายชื่อผู้ถือหุ้นสูงสุด 10 รายแรก

  รายชื่อผู้ถือหุ้นที่ถือหุ้นรายใหญ่ 10 รายแรก
  พร้อมทั้งจำนวนหุ้นที่ถือและสัดส่วนการลงทุนที่เปลี่ยนแปลงในระยะ 2 ปีที่ผ่านมา

  ----------------------- ------------ ------- ----------------------- ------------ -------
  ชื่อ                      6 ม.ค. 2543          ชื่อ                      5 ม.ค. 2544  

                          จำนวนหุ้น      %                               จำนวนหุ้น      %

  1.ธนาคารกสิกรไทย         4,933,800    16.45   1.ธนาคารกสิกรไทย         4,933,800    16.45

  2.บจก.เมืองไทยประกันชีวิต   2,400,000    8.00    2.บจก.เมืองไทยประกันชีวิต   2,400,000    8.00

  3.บมจ.ภัทรประกันภัย        2,400,000    8.00    3.บมจ.ภัทรประกันภัย        2,400,000    8.00

  4.บจก.สมบัติล่ำซำ          2,280,000    7.60    4.บจก.สมบัติล่ำซำ          2,280,000    7.60

  5.บจก.จุลินทร์วงศ์          1,200,000    4.00    5.Miss Mei Lee          1,534,600    5.12

  6.นายบรรยงค์ ล่ำซำ        720,000      2.40    6. บจก.จุลินทร์วงศ์         1,200,000    4.00

  7.Bermuda Trust         713,800      2.38    7.Mr. Lee, Jui-chuan    812,600      2.71
  (Singapore)                                                                       

  8.บจก.ยุพงษ์              576,000      1.92    8. นายบรรยงค์ ล่ำซำ       720,000      2.40

  9.นายฉลอง วรวัฒน์พิบูลย์     409,400      1.36    9.นางสุมัณฑนา โมกขะเวส    700,000      2.33

  10.นายเกริกชัย ศิริภักดี      407,667      1.36    10.บจก. ยุพงษ์            576,000      1.92

  อื่นๆ                     13,959,333   46.53   อื่นๆ                     17,557,000   58.53
  ----------------------- ------------ ------- ----------------------- ------------ -------

นโยบายการจ่ายเงินปันผล

บริษัทมีนโยบายจ่ายเงินปันผลในอัตราร้อยละ 50 ของกำไรต่อหุ้น
การควบคุมภายใน

การกำกับดูแลกิจการ

คณะกรรมการบริษัทฯ ให้ความสำคัญเป็นอย่างยิ่งในด้านการกำกับดูแลกิจการที่ดี
และได้ปฏิบัติตามนโยบายของตลาดหลักทรัพย์แห่งประเทศไทย
รวมทั้งยึดถือและปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best
Practices) ด้วยดีมาโดยตลอด ทั้งนี้ คณะกรรมการบริษัทฯ
จะทำหน้าที่กำหนดนโยบายและทิศทางการดำเนินงานของบริษัทฯ
รวมทั้งทำหน้าที่กำกับดูแลให้ฝ่ายจัดการดำเนินการตามนโยบายที่กำหนดไว้ ภายใต้กฎหมาย
วัตถุประสงค์ ข้อบังคับของบริษัทฯ ตลอดจนมติที่ประชุมผู้ถือหุ้น ด้วยความซื่อสัตย์สุจริต ระมัดระวัง
และรับผิดชอบ โดยคำนึงถึงสิทธิประโยชน์ของผู้ถือหุ้นและบริษัทฯ
เป็นหลักและเพื่อช่วยในการกำกับดูแลการดำเนินงานคณะกรรมการบริษัทฯ
จึงได้จัดตั้งคณะกรรมการตรวจสอบ จำนวน 3 ท่าน
อันประกอบไปด้วยกรรมการที่มีความเป็นอิสระและมีคุณสมบัติตรงตามข้อกำหนดของตลาดหลักทรัพย์แห่งประเทศไทยเพื่อปฏิบัติหน้าที่ตามข้อกำหนดและตามที่ได้รับมอบหมายจากคณะกรรมการบริษัท

 การดูแลเรื่องการใช้ข้อมูลภายใน 

บริษัทฯ ให้ความสำคัญในการกำกับดูแลการใช้ข้อมูลภายใน โดยบริษัทฯ
ห้ามมิให้กรรมการและผู้บริหารของบริษัท (รวมถึงคู่สมรสและบุตรที่ยังไม่บรรลุนิติภาวะ)
เปิดเผยข้อมูลภายในของบริษัทฯ รวมถึงการใช้ข้อมูลดังกล่าวเพื่อการซื้อ ขาย โอน
และรับโอนหลักทรัพย์ที่บริษัทฯ ออกก่อนข้อมูลเหล่านั้นจะถูกเปิดเผยต่อสาธารณชน นอกจากนั้น
คณะกรรมการและผู้บริหารทุกท่านรับทราบถึงข้อกำหนดของ ก.ล.ต. และ ต.ล.ท.
เรื่องการรายงานการซื้อขายหลักทรัพย์และปฏิบัติตามข้อกำหนดดังกล่าวอย่างถูกต้อง

ควบคุมภายใน 

บริษัทฯ และคณะกรรมการบริษัทให้ความสำคัญเป็นอย่างยิ่งต่อระบบควบคุมภายใน
และที่ผ่านมาบริษัทฯ
ไม่มีข้อบกพร่องของระบบควบคุมภายในที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน
ทั้งนี้ สามารถสรุปการกำกับดูแลระบบการควบคุมภายในของบริษัทฯ ได้ดังต่อไปนี้

คณะกรรมการบริษัทได้มอบหมายให้คณะกรรมการตรวจสอบทำหน้าที่สอบทานให้บริษัทมีระบบการตรวจสอบ
และการควบคุมภายในที่เหมาะสมและมีประสิทธิภาพ
โดยคณะกรรมการตรวจสอบได้มีการสอบทานและรับทราบการปฏิบัติงานของสำนักตรวจสอบภายในและผู้สอบบัญชีของบริษัทอย่างต่อเนื่องและสม่ำเสมอ
และบริษัทได้กำหนดให้สำนักตรวจสอบภายในเป็นหน่วยงานอิสระ
ทำหน้าที่และตรวจสอบการปฏิบัติงานของบริษัทรวมทั้งประเมินความเพียงพอ,ความเหมาะสมของระบบควบคุมภายในโดยรายงานผลการตรวจสอบตรงต่อกรรมการผู้จัดการและคณะกรรมการตรวจสอบ

ในด้านการบริหารและจัดการความเสี่ยง
บริษัทฯได้จัดตั้งคณะทำงานซึ่งประกอบด้วยผู้บริหารระดับผู้อำนวยการฝ่ายขึ้นไป
เพื่อทำหน้าที่ดูแลงานสำคัญของบริษัท อาทิเช่น การพิจารณาให้เช่าทรัพย์สิน ,
การควบคุมลูกค้าค้างชำระ เป็นต้น นอกจากนี้ บริษัทฯ ได้กำหนดภาระหน้าที่
รวมถึงอำนาจอนุมัติต่างๆ ไว้เป็นลายลักษณ์อักษรอย่างชัดเจน
สำหรับการรายงานและประเมินผลการปฏิบัติงานนั้น บริษัทฯ
ได้เริ่มดำเนินการที่จะนำระบบการประเมินผลเพื่อวัดผลการปฎิบัติงานทั้งของบริษัท, หน่วยงาน
และบุคคลมาใช้ ในการติดตามผลการดำเนินงานเพื่อเปรียบเทียบกับเป้าหมายที่กำหนดไว้
เอกสารแนบ 3 อื่นๆ

รายงานคณะกรรมการตรวจสอบ 

คณะกรรมการ บริษัท ภัทรลิสซิ่ง จำกัด (มหาชน) ได้แต่งตั้งคณะกรรมการตรวจสอบ ขึ้นเมื่อวันที่
28 พฤศจิกายน 2542 และได้ครบวาระในปี 2544 ดังนั้นในการประชุมครั้งที่ 5 /2544 เมื่อวันที่
13 ธันวาคม 2544
คณะกรรมการบริษัทจึงได้มีมติแต่งตั้งคณะกรรมการตรวจสอบที่ครบวาระกลับเข้ามาดำรงตำแหน่งใหม่
ประกอบด้วย รองศาสตราจารย์ เชาวลีย์ พงศ์ผาติโรจน์ เป็นประธานคณะกรรมการตรวจสอบ
นายพูลพิพัฒน์ อังยุรีกุล และ นายอาภัสสร บุนนาค เป็นกรรมการตรวจสอบ

ในรอบปี 2545 ที่ผ่านมา คณะกรรมการตรวจสอบได้ จัดให้มีการประชุมทั้งสิ้น 6 ครั้ง
และได้มีการดำเนินงานในเรื่องต่างๆ ดังต่อไปนี้

1. พิจารณาสอบทานงบการเงินรายไตรมาสและงบการเงินประจำปี 2545

2.  ประชุมร่วมกับผู้สอบบัญชีรับอนุญาตเป็นจำนวน 2 ครั้ง
    เพื่อรับทราบถึงการประเมินความเสี่ยงและประสิทธิภาพการควบคุมภายใน
    รวมทั้งการฟังการชี้แจงและซักถามผู้สอบบัญชีถึงปัญหาและประเด็นสำคัญจากการตรวจสอบเพื่อให้งบการเงินของบริษัทฯ
    ถูกต้องตามที่ควรและเป็นไปตามมาตรฐานการบัญชีที่รับรองทั่วไป

3.  ประชุมร่วมกับเจ้าหน้าที่สำนักตรวจสอบภายในจำนวน 4 ครั้ง
    โดยได้รับฟังถึงผลการตรวจสอบการสอบทานระบบ การควบคุมภายใน
    แผนการตรวจสอบภายในประจำปี 2546 ของสำนักตรวจสอบภายในของบริษัท ฯ

4.  ประชุมร่วมกับฝ่ายจัดการ เพื่อรับทราบ สถานะลูกหนี้ และวิธีวิเคราะห์อายุลูกหนี้
    พร้อมทั้งได้มีข้อเสนอแนะให้กับฝ่ายจัดการในการแก้ไขลูกหนี้ค้างชำระ

5.  พิจารณาทบทวน และทำความเข้าใจ เกี่ยวกับข้อบังคับ กองทุนสำรองเลี้ยงชีพ ของบริษัท

6.  พิจารณาการเปิดเผยข้อมูลของบริษัทเกี่ยวกับรายการที่เกี่ยวโยงกัน
    รวมทั้งรายการที่อาจก่อให้เกิดความขัดแย้งทางผลประโยชน์
    โดยรายการระหว่างกันดังกล่าวเป็นรายการที่ทำธุรกิจเกณฑ์การค้าปกติตามราคาตลาดทั่วไปหรือเป็นไปตามสัญญาที่ตกลงกันไว้สำหรับรายการที่ไม่มีราคาตลาด

7.  พิจารณาความเป็นไปได้ เกี่ยวกับการเปลี่ยนแปลงรอบระยะเวลาบัญชีของบริษัทฯ
    เป็นสิ้นสุดวันที่ 31 ธันวาคมของทุกปี ตามที่ได้รับมอบหมายจากคณะกรรมการบริษัท

8. ประชุมร่วมกับ บริษัท ทริส เรทติ้ง จำกัด ในการทบทวนการจัดอันดับความน่าเชื่อถือของ บริษัท

9. พิจารณาสอบทานการจัดทำงบประมาณของบริษัท ประจำปี 2546

นอกจากนี้คณะกรรมการตรวจสอบ ได้พิจารณาแล้วเห็นว่า บริษัทฯ
มีระบบการควบคุมภายในอยู่ในเกณฑ์ดี ไม่มีข้อบกพร่องที่เป็นสาระสำคัญ
และงบการเงินของบริษัทฯได้จัดทำขึ้นตามหลักการบัญชีที่รับรองทั่วไป
และไม่มีความเห็นที่แตกต่างจากคณะกรรมการบริษัท และผู้สอบบัญชี
เกี่ยวกับการทำรายการระหว่างกันของบริษัท
กับบริษัทที่เกี่ยวข้องกันหรือบุคคลที่อาจมีความขัดแย้งทางผลประโยชน์
โดยรายการระหว่างกันที่เกิดขึ้นนั้น เป็นการทำรายการเช่นเดียวกับรายการที่ทำกับธุรกิจทั่วไป
ซึ่งบริษัทได้เปิดเผยไว้ในหมายเหตุประกอบงบการเงินแล้ว

คณะกรรมการตรวจสอบได้พิจารณาเสนอแต่งตั้งผู้สอบบัญชีรับอนุญาตและค่าตอบแทน
โดยคณะกรรมการตรวจสอบได้เสนอต่อคณะกรรมการบริษัท แต่งตั้ง นายวิเชียร ธรรมตระกูล
และ/หรือ นางสุดจิตร์ บุญประกอบ และ/หรือ นางสาววิภา จินดานุวัฒน์
ผู้สอบบัญชีรับอนุญาตจากบริษัทสำนักงานเอสจีวี ณ ถลาง จำกัด เป็นผู้สอบบัญชีบริษัทประจำปี 2546

(รองศาสตราจารย์เชาวลีย์ พงศ์ผาติโรจน์)

ประธานคณะกรรมการตรวจสอบ
แบบ 56-1

ณ สิ้นปีบัญชี 2545 (30 กันยายน 2545)

บริษัท ภัทรลิสซิ่ง จำกัด (มหาชน)

สารบัญ

หน้า

A: ปกหน้า

B: ข้อมูลสรุป 1

C: บริษัทที่ออกหลักทรัพย์ 2

D: ปัจจัยความเสี่ยง 3

E: ลักษณะการประกอบธุรกิจ 6

F: การประกอบธุรกิจของแต่ละสายผลิตภัณฑ์ 8

G: การวิจัยและพัฒนา 16

H: ทรัพย์สินที่ใช้ในการประกอบธุรกิจ 17

I: โครงการในอนาคต 20

J: ข้อพิพาททางกฎหมาย 21

K: โครงสร้างเงินทุน 22

L: การจัดการ 24

M: การควบคุมภายใน 28

N: รายการระหว่างกัน 30

O: ฐานะการเงินและผลการดำเนินงาน 35

P: ข้อมูลอื่นที่เกี่ยวข้อง 38

Q: การรับรองความถูกต้องของข้อมูล 39

R: เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 40

S: เอกสารแนบ 2 รายละเอียดเกี่ยวกับกรรมการของบริษัทย่อย 41

T: เอกสารแนบ 3 อื่นๆ 42
ส่วนที่ 1

ข้อมูลสรุป (Executive Summary)

บริษัท ภัทรลิสซิ่ง จำกัด (มหาชน) จัดตั้งขึ้นเมื่อวันที่ 28 กันยายน 2530
ประกอบกิจการธุรกิจลิสซิ่งในรูปแบบ Operating Lease
เป็นการให้บริการในรูปแบบการให้เช่าทรัพย์สินกับผู้ประกอบการที่เป็นนิติบุคคล
โดยโดยมุ่นเน้นทรัพย์สินประเภทยานพาหนะเป็นหลัก มีที่ตั้งสำนักงานอยู่ที่ 252/6 ชั้น 29
อาคารสำนักงานเมืองไทยภัทรคอมเพล็กซ์ 1 ถนนรัชดาภิเษก ห้วยขวาง กรุงเทพมหานคร 10320
บริษัทฯ มีทุนชำระแล้วเป็นเงิน 300 ล้านบาท เป็นหุ้นสามัญทั้งจำนวน 30 ล้านหุ้น
มูลค่าที่ตราไว้หุ้นละ 10 บาท

ผลการดำเนินงานของบริษัทฯ ณ วันที่ 30 กันยายน 2545 บริษัทฯ มีสินทรัพย์รวมทั้งสิ้น 2,338
ล้านบาท แบ่งเป็นทรัพย์สินให้เช่าสุทธิทั้งสิ้น 1,881 ล้านบาท ส่วนของผู้ถือหุ้น 787.96 ล้านบาท
รายได้รวม 886.06 ล้านบาท กำไรสุทธิ 115.66 ล้านบาท จากผลประกอบการของบริษัทฯ
ส่งผลให้ บริษัท ทริสเรทติ้ง จำกัด ได้ปรับเพิ่มอันดับเครดิตองค์กร (Company Rating)
และหุ้นกู้ไม่มีประกัน (Issue Rating) ของบริษัทฯ จาก BBB เป็น BBB⁺

ปัจจัยที่จะอาจส่งผลกระทบด้านลบต่อบริษัทฯ ยังคงได้แก่
ความไม่แน่นอนของภาวะเศรษฐกิจโดยรวมของประเทศ, ภาวะความผันผวนของอัตราดอกเบี้ย
และการแข่งขันที่รุนแรง โดยบริษัทได้คำนึงถึงปัจจัยความเสี่ยงในด้านต่างๆ
และได้กำหนดแนวทางในการบริหารงานเพื่อลดความเสี่ยงต่างๆ เหล่านี้อย่างรอบคอบและรัดกุม
ส่วนที่ 2

ข้อมูลบริษัท ภัทรลิสซิ่ง จำกัด (มหาชน)

ชื่อบริษัท : บริษัท ภัทรลิสซิ่ง จำกัด (มหาชน)

“บริษัท” หรือ “PL”

ประเภทธุรกิจ : ประกอบธุรกิจลีสซิ่ง

ที่ตั้งสำนักงาน : เลขที่ 252/6 ชั้น 29 อาคารสำนักงานเมืองไทย-ภัทร 1

ถ.รัชดาภิเษก เขตห้วยขวาง ก.ท.ม.10320

โทรศัพท์ : 0-2693-2288

โทรสาร : 0-2693-2298-9

Home Page : www.phatra-leasing.com

นายทะเบียน

- หุ้นสามัญ : บจก. ศูนย์รับฝากหลักทรัพย์ (ประเทศไทย)

- หุ้นกู้ บมจ.ภัทรลิสซิ่ง ครั้งที่1/2543 : บมจ.ธนาคารกสิกรไทย

ครบกำหนดไถ่ถอน พ.ศ.2546

  - หุ้นกู้ บมจ.ภัทรลิสซิ่ง ครั้งที่ 3

ครบกำหนดไถ่ถอน พ.ศ.2547

ผู้สอบบัญชี : นายวิเชียร ธรรมตระกูล

บริษัท สำนักงาน เอสจีวี – ณ ถลาง จำกัด

ที่ปรึกษากฎหมาย : นายประสาท ยูนิพันธ์

สำนักงานกฎหมายนพพงศ์ & ประสาท
การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้ผู้ถือหรือผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางทิพย์สุดา คืนคง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางทิพย์สุดา คืนคง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ผู้มอบอำนาจ (กรรมการผู้มีอำนาจลงนามตามหนังสือรับรอง)

  ------------------------ -------------------------- ---------------------
  ชื่อ                       ตำแหน่ง                     ลายมือชื่อ

  1. นายเคารพ นุชนารถ       ประธานกรรมการ              …………………………….

  2. นายภูมิชาย ล่ำซำ         รองประธานกรรมการ           …………………………….

  3. นายวินัย บุณยรัตพันธุ์       กรรมการ                    …………………………….

  4. นายเอนก พู่พิทยาสถาพร    กรรมการ                    …………………………….

  5. นายลักษมันตร์ บุนนาค      กรรมการ                    …………………………….

  6. นายธนากร ปุรณะพรรณ์     กรรมการ                    …………………………….

  7. นายเกริกชัย ศิริภักดี       กรรมการผู้จัดการ              …………………………….

  8. นายวิชัย พรรณเชษฐ์       กรรมการผู้ช่วยกรรมการผู้จัดการ   …………………………….
  ------------------------ -------------------------- ---------------------

ผู้รับมอบอำนาจ

  ----------------------- -------------------------- ---------------------
  ชื่อ                      ตำแหน่ง                     ลายมือชื่อ

  นางทิพย์สุดา คืนคง          ผู้อำนวยการฝ่ายบริหารงานกลาง   …………………………….
  ----------------------- -------------------------- ---------------------
9. การควบคุมภายใน

บริษัทให้ความสำคัญเป็นอย่างยิ่งยวดต่อระบบควบคุมภายใน
ซึ่งผ่านมาบริษัทไม่มีข้อบกพร่องในเรื่องการควบคุมภายในที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน
ทั้งนี้ สามารถสรุประบบการควบคุมภายในของบริษัทได้ ดังต่อไปนี้

การควบคุมภายใน (Internal Control)

คณะกรรมการจัดให้มีระบบควบคุมภายในที่ครอบคลุมในทุกเรื่อง ทั้งการควบคุมทางการเงิน
การดำเนินงาน การกำกับดูแลการปฏิบัติงาน และการบริหารความเสี่ยง ให้เป็นไปตามกฎหมาย
ข้อบังคับ และระเบียบที่เกี่ยวข้อง โดยมีสำนักตรวจสอบภายในที่เป็นหน่วยงานอิสระ
ทำหน้าที่ตรวจสอบการปฏิบัติงานภายในบริษัทรวมทั้งประเมินความเพียงพอ
ความเหมาะสมของระบบควบคุมภายใน
และรายงานผลการตรวจสอบตรงต่อกรรมการผู้จัดการและคณะกรรมการตรวจสอบ
ตลอดจนกำหนดให้มีมาตรการดูแลและป้องกันมิให้กรรมการและผู้บริหาร
ซื้อขายหลักทรัพย์โดยใช้ข้อมูลภายใน (Insider trading)
และการหาประโยชน์ให้แก่ตนเองหรือผู้อื่นในทางมิชอบ (Abusive self-dealing)

การป้องกันความขัดแย้งทางผลประโยชน์

คณะกรรมการบริษัทมีความระมัดระวังกับรายการที่เกี่ยวโยงกันและรายการที่มีความขัดแย้งของผลประโยชน์
โดยบริษัทมีการกำหนดขั้นตอนพิจารณาไว้อย่างรอบคอบ
ด้วยความซื่อสัตย์สุจริตอย่างมีเหตุมีผลและเป็นอิสระภายในกรอบจริยธรรมอันดี
ตลอดจนมีการเปิดเผยข้อมูลอย่างครบถ้วน
เพื่อมิให้เกิดความขัดแย้งประโยชน์ของบริษัทโดยรวมเป็นสำคัญ

สำหรับการดูแลเรื่องการใช้ข้อมูลภายในนั้น
บริษัทห้ามมิให้กรรมการและผู้บริหารของบริษัทใช้และ/หรือเปิดเผยข้อมูลภายในเพื่อทำการซื้อ ขาย
โอน และรับโอนหลักทรัพย์ที่ออกโดยบริษัทก่อนข้อมูลดังกล่าวจะเปิดเผยต่อสาธารณชน ทั้งนี้
คณะกรรมการและผู้บริหารทุกท่านรับทราบถึงข้อกำหนดของ ก.ล.ต. และ ต.ล.ท.
เรื่องการรายงานซื้อขายหลักทรัพย์ และปฏิบัติตามข้อกำหนดดังกล่าวอย่างถูกต้อง

การบริหารความเสี่ยง (Risk Management)

การบริหารความเสี่ยงด้านสภาพคล่อง
บริษัทได้มีการจัดหาแหล่งเงินกู้ยืมทั้งระยะสั้นและระยะยาวเพื่อให้กำหนดเวลาการชำระคืนหนี้แต่ละจำนวนสอดคล้องกับมูลค่าของรายได้ค่าเช่าที่จะได้รับในทุกๆ
ช่วงเวลา
ทั้งนี้เพื่อป้องกันมิให้เกิดปัญหากระแสเงินสดรับไม่เพียงพอกับกระแสเงินสดจ่ายในแต่ละช่วงเวลา

ส่วนการบริหารความเสี่ยงด้านเครดิต บริษัทได้มีการระมัดระวังการคัดเลือกลูกค้าโดยใช้ระบบ
Sponsoring ในการพิจารณาอนุมัติเพื่อกลั่นกรอง
เนื่องจากผู้สนับสนุนในแต่ละรายจะมีมุมมองและแนวคิดที่กว้างขวางขึ้น
ทำให้เกิดความรอบคอบมากขึ้น ซึ่งจะสะท้อนไปถึงปริมาณของลูกหนี้มีปัญหาของบริษัทที่มีอยู่ในระดับต่ำ
นอกจากนี้ บริษัทได้มีระบบการติดตามการชำระค่าเช่าของลูกค้าอย่างรัดกุม
รวมถึงได้มีการตั้งสำรองหนี้สงสัยจะสูญไว้อย่างเพียงพอ ยิ่งไปกว่านั้น
บริษัทได้ให้ความสำคัญในการติดตามศึกษาถึงความผันผวนของภาวะเศรษฐกิจโดยรวมของโลกและภูมิภาค
สภาวะแวดล้อม แนวโน้ม และปัจจัยที่อาจส่งผลโดยรวมตรงต่อการทำธุรกิจของบริษัท

นอกจากนี้
สำหรับการบริหารความเสี่ยงด้านการตลาดอันเกิดจากอัตราดอกเบี้ยกู้ยืมที่เปลี่ยนแปลงไปในแต่ละช่วงเวลา
สาเหตุจากการที่ค่าเช่าซึ่งเป็นรายได้หลักของบริษัทถูกกำหนดเป็นจำนวนแน่นอนและไม่สามารถเปลี่ยนแปลงได้ตลอดอายุสัญญาเช่าแม้ว่าอัตราดอกเบี้ยกู้ยืมจะเปลี่ยนแปลงไปก็ตาม
หนี้สินส่วนใหญ่ของบริษัทจึงเป็นหนี้สินระยะยาวที่มีอัตราดอกเบี้ยคงที่ตลอดระยะเวลาการกู้ยืม
ทั้งนี้เพื่อลดความเสี่ยงด้านการตลาดข้างต้น
เอกสารแนบ 3 อื่นๆ

รายงานคณะกรรมการตรวจสอบ

คณะกรรมการ บริษัท ภัทรลิสซิ่ง จำกัด (มหาชน) ได้มีมติแต่งตั้งคณะกรรมการตรวจสอบ
ซึ่งประกอบด้วย รองศาสตราจารย์ เชาวลีย์ พงศ์ผาติโรจน์ เป็นประธานคณะกรรมการตรวจสอบ
นายพูลพิพัฒน์ อังยุรีกุล และ นาย อาภัสสร บุนนาค เป็นกรรมการตรวจสอบ นายดนุ สุขวัจน์
เป็นเลขานุการคณะกรรมการตรวจสอบ

ในรอบปีบัญชีระยะเวลา 12 เดือน สิ้นสุด ณ 31 ธันวาคม 2553 (มกราคม 2553 – ธันวาคม
2553) ที่ผ่านมา คณะกรรมการตรวจสอบได้ จัดให้มีการประชุมทั้งสิ้น 4 ครั้ง ซึ่งกรรมการทั้ง 3
ท่านเข้าร่วมการประชุมครบถ้วน โดยได้มีการพิจารณาเรื่องต่างๆ และมีความเห็นต่อเรื่องดังกล่าว
ดังต่อไปนี้

1. พิจารณาสอบทานงบการเงินรายไตรมาสและงบการเงินประจำปี 2553 สิ้นสุด ณ 31 ธันวาคม
2553 มีความเห็นว่ารายงานทางการเงินดังกล่าวได้จัดทำขึ้นอย่างถูกต้อง มีความเหมาะสม
เพียงพอ และเชื่อถือได้ตามมาตรฐานการบัญชีที่รับรอง

2. ประชุมร่วมกับ เจ้าหน้าที่สำนักตรวจสอบภายใน จำนวน 4 ครั้ง โดยได้รับทราบถึง
ผลการตรวจสอบ การสอบทานระบบการควบคุมภายในประจำปี 2553 สิ้นสุด ณ 31 ธันวาคม 2553
และแผนการตรวจสอบภายในประจำปี 2554 ของสำนักตรวจสอบภายใน มีความเห็นว่าบริษัทฯ
มีระบบการควบคุมภายในที่เพียงพอและเหมาะสม

3. รับทราบรายงานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ โดยมีความเห็นว่า
บริษัทได้ปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัทฯ โดยครบถ้วน

4. ประชุมร่วมกับผู้สอบบัญชีรับอนุญาต จำนวน 4 ครั้ง มีความเห็นว่า บริษัท เคพีเอ็มจี ภูมิไชย
สอบบัญชี จำกัด (KPMG) ซึ่งเป็นผู้สอบบัญชีของบริษัทฯ สำหรับรอบปีบัญชี 2553 สิ้นสุด ณ 31
ธันวาคม 2553 ได้ปฏิบัติหน้าที่ด้วยความเหมาะสม
เป็นไปตามมาตรฐานการประกอบวิชาชีพการสอบบัญชี

5. พิจารณารายการที่เกี่ยวโยงกันซึ่งอาจก่อให้เกิดความขัดแย้งทางผลประโยชน์
มีความเห็นว่ารายการระหว่างกันที่เกิดขึ้นนั้น
เป็นการทำรายการเช่นเดียวกับรายการที่ทำกับธุรกิจทั่วไปซึ่งบริษัทฯได้เปิดเผยไว้ในหมายเหตุประกอบงบการเงินแล้วและไม่มีความขัดแย้งทางผลประโยชน์

6. พิจารณาความคืบหน้าของลูกหนี้ค้างชำระ

นอกจากนี้
คณะกรรมการตรวจสอบยังได้ให้ความเห็นและข้อสังเกตโดยรวมจากการปฏิบัติหน้าที่ตามกฎบัตรและ/หรือขอบเขตการปฏิบัติงานว่า
บริษัทฯ ถือนโยบายการกำกับดูแลกิจการที่ดีเป็นสำคัญ จึงมีผลให้มีระบบการควบคุมภายในที่ดี
มีการจัดทำรายงานทางการเงินที่ถูกต้อง ครบถ้วน มีการเปิดเผยข้อมูลอย่างเพียงพอ
และเชื่อถือได้ตามมาตรฐานการบัญชีที่รับรอง โดยจากรายงานทางการเงินประจำปี 2553 สิ้นสุด ณ
วันที่ 31 ธันวาคม 2553
ไม่พบข้อมูลหรือเหตุการณ์ที่จะมีผลกระทบต่อฐานะทางการเงินของบริษัทฯอย่างมีนัยสำคัญ

คณะกรรมการตรวจสอบได้พิจารณาเสนอแต่งตั้งผู้สอบบัญชีรับอนุญาตและค่าตอบแทนผู้สอบบัญชี
โดยได้เสนอต่อคณะกรรมการบริษัท แต่งตั้ง นายไวโรจน์ จินดามณีพิทักษ์ และ/หรือ นางสาวสมบูรณ์
ศุภศิริภิญโญ และ/หรือ นางสาวพรรณทิพย์ กุลสันติธำรงค์ ผู้สอบบัญชีรับอนุญาตจากบริษัท เคพีเอ็มจี
ภูมิไชย สอบบัญชี จำกัด เป็นผู้สอบบัญชีบริษัทสำหรับรอบบัญชีปี 2554

  (รองศาสตราจารย์เชาวลีย์ พงศ์ผาติโรจน์)

  ประธานคณะกรรมการตรวจสอบ